b'\n_START_ARTICLE_\nAustralijos lietuvi\xc5\xb3 katalik\xc5\xb3 federacija\n_START_PARAGRAPH_\nAustralijos lietuvi\xc5\xb3 katalik\xc5\xb3 federacija, ALKF \xe2\x80\x93 Australijos lietuvi\xc5\xb3 kataliki\xc5\xa1k\xc5\xb3 organizacij\xc5\xb3 susivienijimas, veikiantis nuo 1954 m. Australijoje. ALKF centras \xe2\x80\x93 Melburne.\n_START_SECTION_\nIstorija\n_START_PARAGRAPH_\nAustralijos lietuvi\xc5\xb3 katalik\xc5\xb3 federacija \xc4\xafkurta 1954 m. Melburne, siekiant sutelkti Australijos lietuvius katalikus, jiems atstovauti, kreipti j\xc5\xb3 veikl\xc4\x85 pasaulie\xc4\x8di\xc5\xb3 sielovados darbui. Kas 2 metai vyksta visuotiniai ALKF suva\xc5\xbeiavimai. Juose dalyvauja Australijos lietuvi\xc5\xb3 kunigai, ALKF valdybos nariai, Kontrol\xc4\x97s komisijos nariai ir po 3 atstovus nuo kiekvienos katalik\xc5\xb3 organizacijos ir didesnio jos skyriaus; i\xc5\xa1 viso 45-70 atstov\xc5\xb3. Renkama valdyba, kuri\xc5\xb3 sudaro ALKF visuotiniame suva\xc5\xbeiavimo i\xc5\xa1rinkti nariai ir Kunig\xc5\xb3 sekretoriato skiriamas dvasios t\xc4\x97vas (i\xc5\xa1 viso 8 asmenys), ir Kontrol\xc4\x97s komisija (3 asmenys). Per suva\xc5\xbeiavim\xc4\x85 vyksta ir jaunimo bei literat\xc5\xabros vakarai. ALKF turi \xc4\xafgaliotinius Adelaid\xc4\x97je, D\xc5\xbeilonge, Hobarte, Sidn\xc4\x97juje, Moe, Salyje. Nuo 1956 m. ALKF leid\xc5\xbeia laikra\xc5\xa1t\xc4\xaf \xe2\x80\x9eT\xc4\x97vi\xc5\xa1k\xc4\x97s aidai\xe2\x80\x9c._NEWLINE_Dvasios t\xc4\x97vu ilg\xc4\x85 laik\xc4\x85 buvo prelatas Algirdas Vaseris, 1987\xe2\x80\x932002 m. \xe2\x80\x93 prelatas Pranas Dauknys.\n_START_SECTION_\nValdybos pirmininkai\n_START_PARAGRAPH_\nPranas Vaseris, S. Bal\xc4\x8di\xc5\xabnas, Julius Gylys, A. Grigaitis, A. Bakaitis, V. \xc4\x8ci\xc5\xbeauskas, J. Petraitis, V. Laukaitis, V. \xc5\xbdemaitis, Edvardas \xc5\xa0idlauskas.'